Source: https://szegyenpad.com/bunugyek/sajat-gyermekuket-abuzaltak-kerepesi-szulok-letartoztattak-a-nagymamat-is/
Timestamp: 2020-08-15 10:44:11
Document Index: 6610242

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

﻿ Saját gyermeküket abuzálták kerepesi szülők, letartóztatták a nagymamát is | szegyenpad.com
KezdőoldalBűnügyekSaját gyermeküket abuzálták kerepesi szülők, letartóztatták a nagymamát is
Saját gyermeküket abuzálták kerepesi szülők, letartóztatták a nagymamát is
2020-07-15 Antal Béla Bűnügyek 0
A Budakörnyéki Járásbíróság nyomozási bírója 2020. július 15-én megtartott ülésén egy hónapra elrendelte azoknak a szülőknek és a nagymamának a letartóztatását, akiket a Pest Megyei Rendőrfőkapitányság tizenkettedik életévét be nem töltött hozzátartozója sérelmére, erőszakkal, azonos alkalommal, egymás cselekményéről tudva, többek által elkövetett szexuális erőszak bűntettével gyanúsít, írja a birosag.hu
A szülők 2017. június és július hónapban, kerepesi lakóhelyükön több alkalommal kényszerítették közös gyermekeiket (a 2011-es és 2014-es születésű fiúgyermekeket és a 2012-es és 2016-os születésű lánygyermekeket), hogy szexuális cselekmények elkövetésére. Amikor a gyerekek ezeket nem akarták megtenni a szülők megverték őket, az apa több alkalommal a gyerekek szájába vizelt. A nagymama a szexuális cselekmények végzése közben végig jelen volt, nevetett és bíztatta a sértetteket, hogy folytassák a cselekményeket.
A szülők munkahellyel és jövedelemmel nem rendelkeznek, ezért a gyerekeket rendszeresen koldulni küldték egy áruház parkolójába, ahova 2017-es születésű ötödik testvérüket is magukkal kellett vinniük.
A gyanúsítottak cselekményei alkalmasak arra, hogy a kiskorú sértettek erkölcsi, érzelmi és értelmi fejlődését súlyos mértékben veszélyeztessék és ezeken a területeken maradandó, mély, mindenre kiható károsodást okozzanak.
Mindhárom gyanúsított esetében fennáll a szökés, elrejtőzés veszélye, hiszen a szülők legális jövedelemmel nem rendelkeznek, a nagymama pedig segélyből él, okkal feltehető, hogy a bizonyítási eljárás során elérhetetlenné válnának. Ennek esélyét tovább növeli a gyanúsítottak terhére rótt cselekmény meglehetősen magas büntetési tétele.
Az anya és a nagymama esetében fennáll továbbá az a veszély is, hogy a sértetteket a későbbiekben jogellenesen befolyásolnák.
Az apa büntetett előéletére tekintettel, valamint megélhetése biztosítása érdekében – az ügyészség szerint – fennáll annak a veszélye is, hogy szabadságvesztéssel büntetendő újabb bűncselekményt követne el, vagyis esetében a bűnismétlés veszélye.
A bíróság a gyanúsítottakat meghallgatta. Az I. r. gyanúsított, az apa vonatkozásában a bíróság nem állapította meg a bűnismétlés veszélyét, emiatt az ügyész fellebbezéssel élt, a végzés ellen a gyanúsított és kirendelt védője is fellebbezett. Az anya és a nagymama vonatkozásában a bíróság az ügyészi indítvánnyal egyetértett. A végzés ellen a nagymama és meghatalmazott védője, valamint az anya és kirendelt védője élt a jogorvoslati lehetőséggel. A végzés nem végleges, de végrehajtható, melyben a bíróság elrendelte mindhárom gyanúsított letartóztatását az elsőfokú bíróság tárgyalás előkészítése során hozandó határozatáig, de legfeljebb 2020. augusztus 15. napjáig.
Nem járatták a gyermeküket iskolába, felfüggesztett börtönt kér az ügyészség a szülőkre